CELEX: 32014D0465
Language: fi
Date: 2014-07-16 00:00:00
Title: 2014/465/EU: Komission täytäntöönpanopäätös, annettu 16 päivänä heinäkuuta 2014 , tehokkaan DENSO-vaihtovirtageneraattorin hyväksymisestä innovatiiviseksi teknologiaksi henkilöautojen hiilidioksidipäästöjen vähentämiseksi Euroopan parlamentin ja neuvoston asetuksen (EY) N:o 443/2009 nojalla ja komission täytäntöönpanopäätöksen 2013/341/EU muuttamisesta  ETA:n kannalta merkityksellinen teksti

17.7.2014   
               
               
                  FI
               
               
                  Euroopan unionin virallinen lehti
               
               
                  L 210/17
               
            
         KOMISSION TÄYTÄNTÖÖNPANOPÄÄTÖS,
         annettu 16 päivänä heinäkuuta 2014,
         tehokkaan DENSO-vaihtovirtageneraattorin hyväksymisestä innovatiiviseksi teknologiaksi henkilöautojen hiilidioksidipäästöjen vähentämiseksi Euroopan parlamentin ja neuvoston asetuksen (EY) N:o 443/2009 nojalla ja komission täytäntöönpanopäätöksen 2013/341/EU muuttamisesta
         (ETA:n kannalta merkityksellinen teksti)
         
            (2014/465/EU)
         
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon päästönormien asettamisesta uusille henkilöautoille osana yhteisön kokonaisvaltaista lähestymistapaa kevyiden hyötyajoneuvojen hiilidioksidipäästöjen vähentämiseksi 23 päivänä huhtikuuta 2009 annetun Euroopan parlamentin ja neuvoston asetuksen (EY) N:o 443/2009 (1) ja erityisesti sen 12 artiklan 4 kohdan,
         sekä katsoo seuraavaa:
         
                     (1)
                  
                  
                     Toimittaja DENSO Corporation, jäljempänä ’hakija’, toimitti 31 päivänä lokakuuta 2013 hakemuksen DENSO-vaihtovirtageneraattorin hyväksymiseksi innovatiiviseksi teknologiaksi. Hakemuksen vaatimustenmukaisuutta arvioitiin komission täytäntöönpanoasetuksen (EU) N:o 725/2011 (2) 4 artiklan mukaisesti. Komissio totesi, että alkuperäisestä hakemuksesta puuttui joitakin tärkeitä tietoja, ja pyysi hakijaa täydentämään hakemusta. Hakija toimitti tiedot 30 päivänä tammikuuta 2014. Tämän jälkeen hakemuksen todettiin olevan täydellinen, ja komission käytettävissä oleva hakemuksen arviointiaika alkoi sen virallista vastaanottopäivää seuraavana päivänä eli 31 päivänä tammikuuta 2014.
                  
               
                     (2)
                  
                  
                     Hakemusta on arvioitu asetuksen (EY) N:o 443/2009 12 artiklan, täytäntöönpanoasetuksen (EU) N:o 725/2011 ja asiakirjan ”Technical Guidelines for the preparation of applications for the approval of innovative technologies pursuant to Regulation (EC) No 443/2009” (3), jäljempänä ’tekniset ohjeet’, mukaisesti.
                  
               
                     (3)
                  
                  
                     Hakemus koskee DENSO-vaihtovirtageneraattoria luokkien 150A, 180A ja 210A osalta. Vaihtovirtageneraattorin hyötysuhde on vähintään 77 prosenttia määritettynä teknisten ohjeiden liitteessä I olevassa 5.1.2 kohdassa kuvatun VDA-lähestymistavan mukaisesti. Kyseisessä lähestymistavassa viitataan testimenetelmään, joka määritetään kansainvälisessa standardissa ISO 8854:2012 (4). Hakijan vaihtovirtageneraattorin hyötysuhde on korkeampi kuin perustason vaihtovirtageneraattorin, koska se vähentää kolmentyyppisiä häviöitä: tasasuuntaushäviöitä, koska se optimoi tasasuuntauksen käyttämällä MOS-transistorimoduulia (Metal Oxide Semiconductor Field-Effect Transistor); staattorin rautahäviöitä, koska käytetään magneettisesta teräksestä valmistettua ohutta levysydäntä, ja staattorin kuparihäviöitä, koska käytetään ”segmenttijohdinta”, jossa on korkeampi täyttökerroin ja lyhyempi vyyhdenpää. Tämä teknologia eroaa Valeo Efficient Generation Alternatorista, joka on hyväksytty ekoinnovaatioksi komission täytäntöönpanopäätöksellä 2013/341/EU (5).
                  
               
                     (4)
                  
                  
                     Komission mukaan hakemuksen tiedot osoittavat, että asetuksen (EY) N:o 443/2009 12 artiklassa sekä täytäntöönpanoasetuksen (EU) N:o 725/2011 2 ja 4 artiklassa tarkoitetut edellytykset ja arviointiperusteet täyttyvät.
                  
               
                     (5)
                  
                  
                     Hakija on osoittanut, että hakemuksessa kuvatun kaltaisen tehokkaan vaihtovirtageneraattorin osuus viitevuonna 2009 rekisteröidyissä uusissa henkilöautoissa ei ylittänyt kolmea prosenttia.
                  
               
                     (6)
                  
                  
                     Ajoneuvoon asennetun innovatiivisen teknologian aikaan saamien hiilidioksidisäästöjen määrittämiseksi on tarpeen määritellä perusajoneuvo, johon innovatiivisella teknologialla varustettua ajoneuvoa olisi verrattava täytäntöönpanoasetuksen (EU) N:o 725/2011 5 ja 8 artiklan mukaisesti. Komissio katsoo, että kun uuteen ajoneuvotyyppiin asennetaan innovatiivista teknologiaa, on asianmukaista pitää vaihtovirtageneraattoria, jonka hyötysuhde on 67 prosenttia, sopivana vertailuteknologiana. Jos DENSO-vaihtovirtageneraattori asennetaan olemassa olevaan ajoneuvotyyppiin, viiteteknologiana olisi oltava tämän tyypin viimeisin markkinoille saatettu versio.
                  
               
                     (7)
                  
                  
                     Hakija on toimittanut menetelmän, jolla hiilidioksidipäästövähennyksiä voidaan testata ja joka sisältää kaavat, jotka ovat yhdenmukaiset yksinkertaistettua lähestymistapaa koskevissa teknisissä ohjeissa kuvattujen kaavojen kanssa vaihtovirtageneraattorin osalta. Komissio katsoo, että testimenetelmällä saadaan todennettavissa ja toistettavissa olevia sekä vertailukelpoisia testituloksia ja että sillä voidaan osoittaa innovatiivisesta teknologiasta saatava hiilidioksidipäästöhyöty reaaliolosuhteita vastaavalla ja tilastollisesti merkittävällä tavalla täytäntöönpanoasetuksen (EU) N:o 725/2011 6 artiklan mukaisesti.
                  
               
                     (8)
                  
                  
                     Komissio toteaa, että laskiessaan vaihtovirtageneraattorin hyötysuhteen keskihajontaa hakija on käyttänyt menetelmissään kaavaa, joka parantaa tuloksen tarkkuutta verrattuna kaavaan (1), jota käytetään täytäntöönpanopäätöksen 2013/341/EU liitteessä määritetyissä menetelmissä. Hakijan testimenetelmät ja kaavat, joita käytetään hiilidioksidipäästöjen laskemiseen, ovat kaikissa muissa suhteissa samat kuin kyseisessä täytäntöönpanopäätöksessä määritetyt menetelmät. Tämän johdosta komissio katsoo, että DENSO-vaihtovirtageneraattorin käytön ansiosta saavutetun hiilidioksidipäästöjen vähennyksen määrittämiseen olisi käytettävä täytäntöönpanopäätöksessä 2013/341/EU määritettyjä menetelmiä. Kuitenkin kun otetaan huomioon parempi tarkkuus, joka saavutetaan Denson ehdottamalla keskihajonnan laskemiseen käytettävällä menetelmällä, on asianmukaista mukauttaa täytäntöönpanopäätöksen 2013/341/EU liitteessä esitettyä kaavaa (1). Mukautuksen ei tulisi vaikuttaa hiilidioksidisäästöihin, jotka on sertifioitu käyttäen täytäntöönpanopäätöksessä 2013/341/EU vahvistettuja menetelmiä ennen tämän täytäntöönpanopäätöksen voimaantuloa.
                  
               
                     (9)
                  
                  
                     Tätä taustaa vasten komissio katsoo, että hakija on osoittanut riittävällä tavalla, että innovatiivisen teknologian avulla saavutettava vähennys on vähintään 1 g CO2/km.
                  
               
                     (10)
                  
                  
                     Komissio toteaa, että innovatiivisen teknologian avulla saatavat säästöt voidaan osoittaa osittain perustestisyklillä ja sertifioitavat lopulliset kokonaissäästöt olisi näin ollen määritettävä täytäntöönpanoasetuksen (EU) N:o 725/2011 8 artiklan 2 kohdan toisen alakohdan mukaisesti.
                  
               
                     (11)
                  
                  
                     Komissio toteaa, että todentamisraportin on laatinut riippumaton ja sertifioitu elin Vehicle Certification Agency (VCA) ja että raportti tukee hakemuksessa esitettyjä päätelmiä.
                  
               
                     (12)
                  
                  
                     Tätä taustaa vasten komissio katsoo, että kyseessä olevan innovatiivisen teknologian hyväksymistä ei pitäisi vastustaa.
                  
               
                     (13)
                  
                  
                     Euroopan parlamentin ja neuvoston direktiivin 2007/46/EY (6) liitteiden I, VIII ja IX mukaisen asiaa koskevissa tyyppihyväksyntäasiakirjoissa käytettäväksi tarkoitetun yleisen ekoinnovaatiokoodin määrittämiseksi olisi määritettävä tällä täytäntöönpanopäätöksellä hyväksytyn innovatiivisen teknologian koodi.
                  
               
                     (14)
                  
                  
                     Komission täytäntöönpanoasetuksen (EU) N:o 725/2011 11 artiklan 1 kohdan mukaisesti valmistajan, joka hiilidioksidipäästötavoitteensa täyttääkseen haluaa hyötyä keskimääräisten hiilidioksidipäästöjen vähenemisestä, joka saavutetaan tällä täytäntöönpanopäätöksellä hyväksytyn innovatiivisen teknologian käytöllä, olisi mainittava tämä täytäntöönpanopäätös hakemuksessaan, jolla se hakee EY:n tyyppihyväksyntätodistusta asiaa koskeville ajoneuvoille,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            
               1.   Hyväksytään tehokas DENSO-vaihtovirtageneraattori, jolla saavutetaan vähintään 77 prosentin hyötysuhde vähentämällä kolmentyyppisiä häviöitä ja joka on tarkoitettu käytettäväksi M1-luokan ajoneuvoissa, asetuksen (EY) N:o 443/2009 12 artiklassa tarkoitetuksi innovatiiviseksi teknologiaksi.
            
            
               2.   Edellä 1 kohdassa tarkoitetun vaihtovirtageneraattorin käytön ansiosta saavutetut hiilidioksidipäästöjen vähennykset on määritettävä käyttäen täytäntöönpanopäätöksen 2013/341/EU liitteessä vahvistettua menetelmää.
            
            
               3.   Täytäntöönpanoasetuksen (EU) N:o 725/2011 11 artiklan 2 kohdan toisen alakohdan mukaisesti tämän artiklan 2 kohdan mukaisesti määritetyt hiilidioksidipäästöjen vähennykset voidaan sertifioida ja sisällyttää direktiivin 2007/46/EY liitteessä I, VIII ja IX yksilöityyn vaatimustenmukaisuustodistukseen ja asiaa koskevaan tyyppihyväksyntäasiakirjaan ainoastaan, jos vähennykset ovat täytäntöönpanoasetuksen (EU) N:o 725/2011 9 artiklan 1 kohdassa yksilöidyn kynnysarvon mukaiset tai sitä suuremmat.
            
            
               4.   Tyyppihyväksyntäasiakirjoissa mainitun ekoinnovaatiokoodin määrittämiseksi tällä täytäntöönpanopäätöksellä hyväksytyn innovatiivisen teknologian koodi on ”6”.
            
         
         
            2 artikla
            Täytäntöönpanopäätöksen 2013/341/EU muuttaminen
            
               1.   Korvataan täytäntöönpanopäätöksen 2013/341/EU liitteen 2 osassa oleva kaava (1) seuraavalla kaavalla:
               
                  ””
               
            
            
               2.   Muutos ei vaikuta sertifiointeihin, jotka on tehty täytäntöönpanoasetuksen (EU) N:o 725/2011 11 artiklan mukaisesti ennen tämän täytäntöönpanopäätöksen voimaantuloa.
            
         
         
            3 artikla
            Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tehty Brysselissä 16 päivänä heinäkuuta 2014.
            
               
                  Komission puolesta
               
               
                  Puheenjohtaja
               
               José Manuel BARROSO
            
         
         
            (1)  EUVL L 140, 5.6.2009, s. 1.
         
            (2)  Komission täytäntöönpanoasetus (EU) N:o 725/2011, annettu 25 päivänä heinäkuuta 2011, henkilöautojen hiilidioksidipäästöjä vähentävien innovatiivisten teknologioiden hyväksymis- ja sertifiointimenettelystä (EUVL L 194, 26.7.2011, s. 19).
         
            (3)  http://ec.europa.eu/clima/policies/transport/vehicles/cars/docs/guidelines_en.pdf
         
            (4)  ISO 8854. Road vehicles — Alternators with regulators — Test methods and general requirements. Viitenumero ISO 8854: 2012 (E).
         
            (5)  Komission täytäntöönpanopäätös, annettu 27 päivänä kesäkuuta 2013, Valeo Efficient Generation Alternatorin hyväksymisestä innovatiiviseksi teknologiaksi henkilöautojen hiilidioksidipäästöjen vähentämiseksi Euroopan parlamentin ja neuvoston asetuksen (EY) N:o 443/2009 nojalla (EUVL L 179, 29.6.2013, s. 98).
         
            (6)  Euroopan parlamentin ja neuvoston direktiivi 2007/46/EY, annettu 5 päivänä syyskuuta 2007, puitteiden luomisesta moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, osien ja erillisten teknisten yksiköiden hyväksymiselle (Puitedirektiivi) (EUVL L 263, 9.10.2007, s. 1).